**Абай атындағы № 2 қазақ орта мектебі**

**Мұғалімі : Болатова Дина Амангельдиевна**

**Сыныбы: 3 «а»**

**Тақырыбы: *Ұқыпты бала - әдепті бала.***

**Мақсаты**: 1.Балаларға әдептілік, ұқыптылық, сыпайылық адами қажеттер туралы кеңінен түсіндіріп әңгімелеу

2.Оқушылардың көпшілік орында, ұжымда өздерінің ұқыптылық, әдептілік қасиеттерін сақтап, өмірде дұрыс пайдалана білуге үйрету.

3.Балалардың өзін-өзі тану арқылы өзін бақылауын, үнемі ұқыптылық, әдептілікережелерін сақтауға тәрбиелеу.

**Міндеті:**- ұқыптылықтың адам өміріндегі маңыздылығын білуге тәрбиелеу;

- еңбексүйгіштікке тәрбиелеу

**Көрнекілігі:**Үнтаспа, слаид, сызбалар, ассоциация

***Шаттық шеңбері:***

Мұғалім: Балалар бүгінгі күніміз қайырлы, нәтижелі болсын.Біз шаттық шеңберінде тұрмыз. Бәріміз терезеге қарайық. Күн ашық. Күлімдеп, бізге жақсылық тілеп тұр. Күн бізге жылуын сыйлап тұр. Оның сәулесі сендердің тұла бойларыңа тарап, жандарыңды жарқыратып жіберді.

Таң атады арайлап,


Күн күлімдеп туады.

Жадырайды бар аймақ,

Жарқырайды шуағы.

Сәлемдесу:

* Ізгілікке, ұқыптылыққа, әдепке сенгендерге сәлем бердік.
* Өз бақытын, әдебін, ұқыптылығын тек бөлісіп көргендер,сәлем бердік бәріңе!
* Сәлем бердік бәріңе!

***Әңгімелесу***

* «Ұқыптылық» дегенді қалай түсінесіңдер?
* Адамға ұқыпты болу аса қажет деп ойлайсыңдар ма?
* Ұқыптылыққа нені жатқызуға болады?
* Ұқыпты болу үшін не қажет?

(еңбекқорлық, табандылық)

-Ұқыпсыздыққа апаратын адам бойындағы жағымсыз қасиеттерді атайықшы.

(еріншектік, жалқаулық, немқұрайлылық)

***Мәтінмен жұмыс***

1. Оқулықтан Е. Өтетілеуовтың « Ұқыптылық» әңгімесін мәнерлеп оқу.

Мазмұнын аша отырып,ұқыптылықты салыстырмалы түрде түсіндіру Мәтіндегі балаларға мінездеме бере отырып,ұқыптылықтың адам өміріндегі маңыздылығын түсіндіру.

***Жағдаяттарды талдау:***

* *Қорық дегеніміз не?*
* *Бекеттің атасы қорықта кім болып жұмыс жасайды?*
* *Бекеттің атасы қорыққа бару үшін балаларға қандай тапсырма берді?*
* *Асыланның ұқыптылығын неден байқауға болады?*
* *Жомарт неліктен қорыққа бармай қалды?*
* *«Ұқыптының уақыты мол» дегенді қалай түсінесіңдер?*

hello_html_6e9c4291.gif ***Дәйексөз***

***Ұқыптының уақыты мол***

Адам баласының бойында ұқыптылық қасиеті болса,онда ол барлық істі атқаруға күші жетеді.Бұған оның бойындағы ұқыптылыққа жетелейтін еңбекқорлығы мен табандылығы көмектеседі.

***Ассоцияция: Ұқыпты бала***



***Шығармашылық жұмыс:***

- Балалар мақалдарды қарап, қажет сөздерді жазалық

....................ның тоны тозбас,

....................ісі оңбас

Жаңылтпаш

....................бала – Кітапты түптеп тастады

....................бала – Кітапты бүктеп тастады

***Сергіту сәті:***

1,2 басымыз тік

3,4 қол созамыз

5 – дегенді қолды сермеп

6 – деп партаға отырамыз

Әдептілік сақтап ойлаймыз

Әдептілік сақтап өрлейміз

Шығармышылық жұмыс: Оқушылар 2 топқа бөлініп,1- ші топ «Ұқыпты бала», 2- ші топ «Ұқыпсыз бала» тақырыбына алдын- ала берілген тапсырма бойынша салып келген суреттерін дәлелдейді

***Дәптермен жұмыс***

***Ұқыпты болудың жолын біліп алыңдар***.

hello_html_64c88064.gif

***Көрініс:*** «Ұқыптының уақыты мол»

«Бұл ұқыпты баланың ісі емес»

«Әдепсіз бала»

***Өз бетінше жұмыс.*** «Мен ұқыпты баламын».

Ұқыпты орындалған жұмыстарды мадақтау.



***Есіңе сақта:***

Сыныптастарыңмен санас, оларды құрметте.

Басқалардың өзіңмен қалай қарым-қатынас жасағанын қаласаң, өзіңді нақ солай ұста.

Сыпайы достық пейілмен сәлемдес.

Сыпайылық, әдептілік ережелерін сақта.

***Қорытындылау.***

-Біз бүгінгі сабақтан неге үйрендік, балалар?

- Бүгін біз әдептілік, ұқыптылық ережелерімен таныстық

- Ұқыптылық-әдептілік екенін ұғындық

-Ұқыпты болу үшін еңбекқор, табанды болу керек екенін ұғындық.

-Жалқаулық пен еріншектік ұқыптылықтың қас жауы екендігіне көз жеткіздік.

-Ұқыпты адам барлық нәрсеге үлгеретініне көз жеткіздік

hello_html_m3991394d.gif ***Жүректен-жүрекке***

-Ортаға шеңберге тұрып бүгінгісабағымыздың тақырыбы «Ұқыпты бала - әдепті бала» болғандықтан осы сабағымызды аяқтай отырып ,сабақтан алған әсеріміз бен адам бойындағы жақсы қасиеттерді бір- бірімізге ақ тілекпен жеткізейік

* әдептілікті сақтайық
* ұқыптылық ережесін жақсы меңгерейік.
* ұқыптылық ережелерін іске асырайық.
* Табанды болайық
* Іскер болайық
* еңбекқор болайық
* табиғатты қорғайық
* құсты атпайық
* гүл өсірейік
* сабақты жақсы оқиық
* үлкенге құрмет көрсетейік
* кішіге қамқор болайық

Мұғалім:

* Менің тілегім шөліркемей гүл тұрсын!
* Менің тілегім жерім жайнап құлпырсын!
* Менің тілегім көкте мәңгі күн тұрсын!
* Менің тілегім мәңгі ыстық тыныштық тұрсын!